b'\n_START_ARTICLE_\nEgenkapitalafkast\n_START_PARAGRAPH_\nEgenkapitalafkast (engelsk: Return on Equity; forkortelsen ROE anvendes ogs\xc3\xa5 p\xc3\xa5 dansk) eller egenkapitalforrentning er et m\xc3\xa5l, der _NEWLINE_bruges til at vurdere investorernes afkast af den investerede kapital i en virksomhed. Egenkapitalafkastet er en virksomheds ordin\xc3\xa6re overskud efter renter divideret med v\xc3\xa6rdien af virksomhedens egenkapital._NEWLINE_ROE er relateret til de to andre finansielle n\xc3\xb8gletal P/E og K/I gennem sammenh\xc3\xa6ngen:_NEWLINE_ROE = (K/I)  / (P/E)_NEWLINE_ROE kan ligesom P/E udregnes b\xc3\xa5de fra historisk indtjening i virksomheden, f.eks. gennemsnittet over ti \xc3\xa5r som ROE(10),_NEWLINE_eller som et fremtidigt estimat, svarende til ROE(forward). Se P/E for en diskussion af historisk og fremtidig indtjening i aktiev\xc3\xa6rdis\xc3\xa6tning.'